
ΠΡΟΕΔΡΙΚΑ ΔΙΑΤΑΓΜΑΤΑ 

101. Τροποποίηση του Π. Δ/τος 393/1983 (ΦΕΚ 145/Α') 
«Σύσταση Ειδικής Υπηρεσίας Δημοσίων Έργων 
(ΕΥΔΕ) για τη μελέτη και κατασκευή οδικών ση¬ 
ράγγων και λοιπών υπογείων έργων», όπως αυτό 
ισχύει μετά την τελευταία τροποποίησή του με το 


Π. Δ/γμα 240/1998 (ΦΕΚ 180/Α ). 1 

102. Σύσταση Ειδικής Υπηρεσίας Δημοσίων Έργων 

για τη μελέτη και κατασκευή του Αυτοκινητοδρό¬ 
μου Πάτρας - Αθηνών - Θεσσαλονίκης - Ευζώνων 
«ΕΥΔΕ-ΑΥΤΟΚΙΝΗΤΟΔΡΟΜΟΣ ΠΑΘΕ». 2 

103. Μεταφορά θεραπευτηρίου Χρονιών Παθήσεων 

Ν.Π.Δ.Δ. από το Νομό Ημαθίας στο Νομό Κοριν¬ 
θίας. 3 

104. Τροποποίηση του Π.Δ. 24/1997 «Ιεραρχία, κατα¬ 

στάσεις και εξέλιξη των αξιωματικών της Ελληνι¬ 
κής Αστυνομίας» (Α’ 29). 4 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 101 
Τροποποίηση του Π. Δ/τος 393/1983 (ΦΕΚ 145/Α') «Σύ¬ 
σταση Ειδικής Υπηρεσίας Δημοσίων Έργων (ΕΥΔΕ) 
για τη μελέτη και κατασκευή οδικών σηράγγων και λοι¬ 
πών υπογείων έργων», όπως αυτό ισχύει μετά την 
τελευταία τροποποίησή του με το Π. Δ/γμα 240/1998 
(ΦΕΚ 180/Α). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 5 του Ν. 679/1977 
(ΦΕΚ 245/Α'), όπως αυτές τροποποιήθηκαν και συμπλη¬ 
ρώθηκαν με την παρ.1 του άρθρου 23 του Ν. 1418/84 
(ΦΕΚ 23/Α). 

2. Τιςδιατάξειςτου άρθρου 29Α'του Ν. 1558/1985 (ΦΕΚ 
137/Α'), το οποίο προστέθηκε με το άρθρο 27 του Ν. 
2081/1992 (ΦΕΚ 154/Α ) και τροποποιήθηκε με το άρθρο 
1 παραγρ. 2ατου Ν. 2469/1997 (ΦΕΚ38/Α'). 


3. Τις διατάξεις του άρθρου 8 του Ν. 679/1977, όπως 
τροποποιήθηκαν και συμπληρώθηκαν με το άρθρο 5 του 
Ν. 2229/1994 (ΦΕΚ138/Α'). 

4. Τις διατάξειςτου Π.Δ. 240/98 (ΦΕΚ 180/Α'). 

5. Τη γνωμοδότηση αριθ. 47/2000 του Συμβουλίου της 
Επικράτειας μετά από πρόταση του Υπουργού Περιβάλ¬ 
λοντος, Χωροταξίας και Δημοσίων Έργων, αποφασίζου¬ 
με: 

Άρθρο 1 

1. Η Ειδική Υπηρεσία Δημοσίων Έργων για τη μελέτη 
και κατασκευή οδικών σηράγγων και λοιπών υπογείων 
έργων (ΕΥΔΕ Σηράγγων), που συστάθηκε με το Π.Δ. 
393/1983 (ΦΕΚ 145/Α'),το οποίο τροποποιήθηκε και μετά 
Π.Δ. 561/1984 (ΦΕΚ 203/Α'), 40/1989 (ΦΕΚ 18/Α), 334/ 
1990 (ΦΕΚ 134/Α'), 430/1995 (ΦΕΚ 245/Α'), 209/97 (ΦΕΚ 
166/Α') και 240/1998 (ΦΕΚ 180/Α798) ορίζεται αρμόδια 
και για την εκτέλεση (μελέτη-κατασκευή) των κατωτέρω 
ειδικών και σημαντικών έργων: 

α. Του αυτοκινητόδρομου Κορίνθου-Τρίπολης. 

β. Των παρακάτω τμημάτων του αυτοκινητόδρομου 
Τρίπολης-Καλαμάτας: 

I) Καλογερικό-Ραψομμάτη 

II) Λεύκτρο-Παραδείσια 

III) Τσακώνα-Καλαμάτα 

IV) Του κλάδου προς Σπάρτη 

γ. Του οδικού άξονα Αγρινίου-Καρπενησίου-Λαμίας. 

2. Η ανωτέρω Υπηρεσία ασκεί τα καθήκοντα της Προϊ- 
σταμένης Αρχής και τις αρμοδιότητες της Διευθύνουσας 
Υπηρεσίας στα έργα αυτά. 

3. Το Τμήμα Σήραγγας Αρτεμισίου με έδρα το Ναύπλιο 
καταργείται και συστήνεται το Τμήμα Τρίπολης με έδρα 
την Τρίπολη. 

4. Τις αρμοδιότητες ειδικότερα της Διευθύνουσας Υπη¬ 
ρεσίας στα ανωτέρω έργα ασκούν: 

α. Για τα προαναφερθέντα τμήματα του αυτοκινητό¬ 
δρομου Κορίνθου - Τρίπολης - Καλαμάτας με τον κλάδο 
προς Σπάρτη, το Τμήμα Τρίπολης. 

β. Για τον οδικό άξονα Καρπενήσι-Λαμία, το Τμήμα θη- 
βών. 

γ. Για τον οδικό άξονα Αγρίνιο-Καρπενήσι, το Τμήμα 
Ναυπάκτου. 

5. Με απόφαση του Υπουργού ΠΕ.ΧΩ.Δ.Ε. μπορούν να 
συνιστώνται Γ ραφεία Κατασκευών για τον έλεγχο κατα¬ 
σκευής συγκεκριμένων Τμημάτων των έργων, τα οποία 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


θα υπάγονται στα αντίστοιχα Τμήματα Κατασκευών της 
ΕΥΔΕ/ΟΣΥΕ. 

Η ισχύς του διατάγματος αυτού αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 14 Μαρτίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΚΩΝ. ΛΑΛΙΩΤΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 102 
Σύσταση Ειδικής Υπηρεσίας Δημοσίων Έργων για τη με¬ 
λέτη και κατασκευή του Αυτοκινητόδρομου Πάτρας - 
Αθηνών - Θεσσαλονίκης - Ευζώνων «ΕΥΔΕ- ΑΥΤΟΚΙ¬ 
ΝΗΤΟΔΡΟΜΟΣ ΠΑΘΕ» 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 του Ν. 679/77 «Περί αυ- 
ξήσεως θέσεων προσωπικού του Υπουργείου Δημοσίων 
Έργων και ρυθμίσεως συναφών θεμάτων» (ΦΕΚ 245/Α') 
όπως αυτές τροποποιήθηκαν και συμπληρώθηκαν με το 
άρθρο 23 του Ν. 1418/84 (ΦΕΚ23/Α'). 

2. Τις διατάξεις του άρθρου 29Α του Ν. 1558/1985, 
όπωςπροστέθηκεμετοάρθρο 27του Ν. 2081/1992 (ΦΕΚ 
154/Α'), και τροποποιήθηκε με το άρθρο 1 παράγραφος 
2α του Ν. 2469/1997 (ΦΕΚ38/Α') και το γεγονός ότι από τις 
διατάξεις του παρόντος διατάγματος δεν προκαλείται 
δαπάνη σε βάρος του κρατικού προϋπολογισμού. 

3. Τις διατάξεις του άρθρου 8 του Ν. 679/1977, όπως 
τροποποιήθηκαν και συμπληρώθηκαν με το άρθρο 5 του 
Ν. 2229/1994 (ΦΕΚ138/Α'). 

4. Την αριθ. 46/2000 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Σύσταση, τίτλος, αρμοδιότητες, έδρα 
και διάρκεια λειτουργίας. 

1. Συνιστάται προσωρινά Ειδική Υπηρεσία Δημοσίων 
Έργων με το τίτλο «Ειδική Υπηρεσία Δημοσίων Έργων 
του Αυτοκινητοδρόμου Πάτρας - Αθηνών - Θεσσαλονίκης 

- Ευζώνων», («ΕΥΔΕ-ΑΥΤΟΚΙΝΗΤΟΔΡΟΜΟΣ ΠΑΘΕ») και 
με αρμοδιότητα: 

Σε όλα τα θέματα που αφορούν στην ανάθεση εκπόνη¬ 
σης, επίβλεψη, έλεγχο και έγκριση μελετών στην διοίκη¬ 
ση, εποπτεία, παρακολούθηση και έλεγχο της κατασκευ¬ 
ής του αυτοκινητοδρόμου Πάτρας - Αθηνών - Θεσσαλονί¬ 
κης - Ευζώνων, Ζεύξης Μαλιακού και των Διευρωπαϊκών 
Οδικών Αξόνων, Παναγιά - Λαμίας - Βόλου, Λαμίας - Ιτέας 
-Αντιρρίου, Ελευσίνας-Θήβας-Υλικής, της ΝΕΟ Πάτρας 

- Πύργου - Ολυμπίας και όλωντων οδικών συνδέσεωντου 
αυτοκινητοδρόμου ΠΑΘΕ με μεγάλες πόλεις ή τοποθε¬ 
σίες κατά μήκοςτου. Οι συνδέσεις αυτές καθορίζονται με 
σχετική απόφαση του Υπουργού ΠΕ.ΧΩ.Δ.Ε. 


2. Η «ΕΥΔΕ-ΑΥΤΟΚΙΝΗΤΟΔΡΟΜΟΣ ΠΑΘΕ» ασκεί τις 
αρμοδιότητες της Διευθύνουσας Υπηρεσίας και της 
Προϊσταμένης Αρχής, σύμφωνα με τις σχετικές διατάξεις 
που ισχύουν για μελέτες και εκτέλεση έργων (προγραμ¬ 
ματισμός, μελέτη, κατασκευή) είτε τα έργα που εκτελεί η 
Υπηρεσία αυτή συγχρηματοδοτούνται από τα Ταμεία της 
Ευρωπαϊκής Ένωσης είτε εκτελούνται με αυτοχρηματο¬ 
δότηση, είτε χρηματοδοτούνται αποκλειστικά από εθνι¬ 
κούς πόρους. 

Για την άσκηση των αρμοδιοτήτων της Προϊσταμένης 
Αρχής επιφυλάσσονται οι διατάξεις του άρθου 29 του 
Ν. 1558/1985 (ΦΕΚ137/Α'). 

3. Έδρα της «ΕΥΔΕ-ΑΥΤΟΚΙΝΗΤΟΔΡΟΜΟΣ ΠΑΘΕ» 
ορίζεται η Αθήνα και η διάρκεια της λειτουργίας της ορί¬ 
ζεται οκταετής από την έναρξη ισχύος του παρόντος 
Προεδρικού Διατάγματος. 

4. Για τους άξονες των οδικών δικτύων, που με το παρόν 
Προεδρικό Διάταγμα εκτελούνται με ευθύνη της «ΕΥΔΕ- 
ΑΥΤΟΚΙΝΗΤΟΔΡΟΜΟΣ ΠΑΘΕ», η αρμοδιότητα συντή¬ 
ρησης και μικροβελτίωσής τους, εξακολουθεί να ανήκει 
στις αρμόδιες, σύμφωνα με τις κάθε φορά ισχύουσες δια¬ 
τάξεις, Τεχνικές Υπηρεσίες του Κράτους. 

Άρθρο 2 

Οργάνωση Προϊσταμένης Αρχής. 

Για την άσκηση των αρμοδιοτήτων της Προϊσταμένης 
Αρχής συνιστώνται τα ακόλουθα Τμήματα: 

α. Τμήμα Μελετών, με αρμοδιότητα για όλα τα θέματα 
που αφορούν τις μελέτες των έργων κατασκευής του αυ¬ 
τοκινητοδρόμου Πατρών - Αθηνών - Θεσσαλονίκης - Ευ¬ 
ζώνων, Ζεύξης Μαλιακού και των Διευρωπαϊκών Οδικών 
Αξόνων, «Παναγία - Λαμία - Βόλος», «Λαμία - Ιτέα - Αντιρ- 
ρίο», «Ελευσίνα - Θήβα - Υλική», της ΝΕΟ Πάτρας - Πύρ¬ 
γου - Ολυμπίας και όλωντων οδικών συνδέσεωντου αυ¬ 
τοκινητοδρόμου ΠΑΘΕ με μεγάλες πόλεις ή τοποθεσίες 
κατά μήκοςτου. 

Στο Τμήμα Μελετών δημιουργείται Γραφείο Μελετών 
με αρμοδιότητα όλα τα σχετικά θέματα που αφορούν 
έργα που εκτελούνται με παραχώρηση. 

β. Τμήμα Κατασκευών, με αρμοδιότητα για όλα τα θέ¬ 
ματα που αφορούν την ανάθεση, εποπτεία και έλεγχο της 
κατασκευής των έργων, της παραγράφου α. 

Στο Τμήμα Κατασκευών δημιουργείται Γραφείο Κατα¬ 
σκευών με αρμοδιότητα όλα τα σχετικά θέματα που αφο¬ 
ρούν έργα που εκτελούνται με παραχώρηση. 

γ. Τμήμα Προγραμματισμού, με αρμοδιότητα για τα 
θέματα προγραμματισμού των έργων της «ΕΥΔΕ-ΑΥΤΟ- 
ΚΙΝΗΤΟΔΡΟΜΟΣ ΠΑΘΕ», μέριμνας χρηματοδότησης, 
παρακολούθησης, απορρόφησης των πιστώσεων, απο¬ 
τύπωσης σχεδίων προόδου των έργων και μελετών, κα¬ 
ταγραφής και εφαρμογής σχεδίων και διαδικασιών για 
την εφαρμογή συστημάτων διασφάλισης ποιότητας, την 
προβολή των έργων στο εσωτερικό και εξωτερικό και την 
εφαρμογή συστημάτων μηχανοργάνωσης για την παρα¬ 
κολούθηση των έργων και μελετών. 

Για την πραγματοποίηση των ανωτέρω το τμήμα συνερ¬ 
γάζεται με τα άλλα τμήματα της Υπηρεσίας. 

δ. Τμήμα Διοικητικού - Οικονομικού, με αρμοδιότητα 
όλα τα διοικητικά και οικονομικά θέματα της «ΕΥΔΕ- 
ΑΥΤΟΚΙΝΗΤΟΔΡΟΜΟΣ ΠΑΘΕ». 

Άρθρο 3 

Οργάνωση Διευθύνουσας Υπηρεσίας. 

1. Γ ιατην άσκηση των αρμοδιοτήτων της Διευθύνουσας 
Υπηρεσίας στα έργα της «ΕΥΔΕ-ΑΥΤΟΚΙΝΗΤΟΔΡΟΜΟΣ 
ΠΑΘΕ» συνιστώνται Τμήματα Κατασκευής Έργων (ΤΚΕ) 
ως ακολούθως: 

α. Τμήμα Κατασκευής Έργων Πάτρας, με έδρα την 
Πάτρα και με αρμοδιότητα: Το τμήμα του αυτοκινητο¬ 
δρόμου ΠΑΘΕ Κόρινθος - Πάτρα, την Ευρεία Παράκαμψη 
Πάτρας, το τμήμα Ιτέα - Αντίρριο του Διευρωπαϊκού Άξο¬ 
να Λαμία - Ιτέα - Αντίρριο και τη ΝΕΟ Πάτρας - Πύργου - 
Ολυμπίας. 

β. Τμήμα Κατασκευής Έργων Αθήνας, με έδρα την Αθή¬ 
να και με αρμοδιότητα: Το τμήμα του αυτοκινητοδρόμου 
ΠΑΘΕ από Κόρινθο μέχρι Υλική καιτονΔιευρωπάίκό άξο¬ 
να «Ελευσίνα - Θήβα - Υλική». 

γ. Τμήμα Κατασκευής Έργων Θήβας, με έδρα τη Θήβα 
και με αρμοδιότητα: Τοτμήματου αυτοκινητοδρόμου ΠΑ¬ 
ΘΕ από Υλική μέχρι Σκάρφεια. 

δ. Τμήμα Κατασκευής Έργων Λαμίας, με έδρα τη Λαμία 
και με αρμοδιότητα: Τοτμήμα του αυτοκινητοδρόμου ΠΑ¬ 
ΘΕ από Ράχες μέχρι Αγ. Θεόδωρους (Μαγνησίας), το 
τμήμα από όρια Νομών Καρδίτσας - Φθιώτιδας μέχρι 
Σκάρφεια (Φθιώτιδας) του Διευρωπαϊκού άξονα Παναγιά 
- Λαμία - Βόλος, το τμήμα Λαμία - Ιτέα του Διευρωπαϊκού 
άξονα Λαμία - Ιτέα - Αντίρριο. 

ε. Τμήμα Κατασκευής Έργων Λάρισας, με έδρα τη Λά¬ 
ρισα και με αρμοδιότητα: Το τμήμα του αυτοκινητοδρό¬ 
μου ΠΑΘΕ από Άγιους Θεόδωρους (Μαγνησίας) μέχρι 
Πυργετό (Λαρίσης), το τμήμα του Διευρωπαϊκού άξονα 
«Παναγιά - Λαμία - Βόλος» από Παναγιά μέχρι όρια Νομών 
Καρδίτσας - Φθιώτιδας, και το τμήμα του ίδιου άξονα από 
Μακρυχώρι έως Βόλο. 

στ. Τμήμα Κατασκευής Έργων Θεσσαλονίκης, με έδρα 
τη Θεσσαλονίκη και με αρμοδιότητα: Το τμήμα του αυτο¬ 
κινητοδρόμου ΠΑΘΕ από τον Πυργετό (Λαρίσης) - Θεσ¬ 
σαλονίκη - Εύζωνοι. 

2. Τα ανωτέρω τμήματα ασκούν και τις αρμοδιότητες 
της Διευθύνουσας Υπηρεσίας στις περιπτώσεις εκπόνη¬ 
σης μελετών μέσω των εγκατεστημένων εργολαβιών κα¬ 
τασκευής των έργων. 

3. Με απόφαση του Προϊστάμενου της «ΕΥΔΕ-ΑΥΤΟΚΙ- 
ΝΗΤΟΔΡΟΜΟΣ ΠΑΘΕ» μπορεί να ανατίθεται συγκεκρι¬ 
μένο τμήμα του έργου στην αρμοδιότητα άλλης Διευθύ- 
νουσας Υπηρεσίας από αυτή που σύμφωνα με τις παρα¬ 
γράφους 1 και 2 του παρόντος, ανήκει, εφόσον με την 
ανάθεση αυτή επιτυγχάνεται καλύτερη διοίκηση και επί¬ 
βλεψη του τμήματος αυτού. 

4. ΤοΤμήμα Μελετώντου άρθρου 2 του παρόντος ασκεί 
και τις αρμοδιότητες της Διευθύνουσας Υπηρεσίας για 
την εκπόνηση των μελετών όλων των έργων της «ΕΥΔΕ- 
ΑΥΤΟΚΙΝΗΤΟΔΡΟΜΟΣ ΠΑΘΕ», που συντάσσονται μέσω 
συμβάσεων που έχουν συναφθεί απευθείας με μελετητές 
Δη μοσίων Έργων καθώς επίσης και για τα έργα που εκτε- 
λούνται με παραχώρηση. 

5. Με απόφαση του Υπουργού ΠΕ.ΧΩ.Δ.Ε. μπορεί να κα¬ 
θορίζεται η άσκηση αρμοδιοτήτων Διευθύνουσας Υπηρε¬ 
σίας για συγκεκριμένες μελέτες από άλλα τμήματα της 
Προϊσταμένης Αρχήςή από τα Τμήματα Κατασκευής Έρ¬ 
γων της «ΕΥΔΕ-ΑΥΤΟΚΙΝΗΤΟΔΡΟΜΟΣ ΠΑΘΕ». Με αντί¬ 
στοιχη απόφαση μπορεί να καθορίζεται αρμοδιότητα 
έγκρισης μελετών στα Τμήματα Κατασκευής Έργων της 
«ΕΥΔΕ-ΑΥΤΟΚΙΝΗΤΟΔΡΟΜΟΣ ΠΑΘΕ». 


6. Σε κάθε ένα από τα τμήματα της ανωτέρω παραγρά¬ 
φου 1 συνιστώνται τα εξής γραφεία: 

α. Γ ραφείο Μελετών για όλες τις μελέτες έργων που εκ¬ 
πονούνται από τους ανάδοχους κατασκευής των έργων. 

β. Γ ραφείο Κατασκευών, για όλα τα θέματα που αφο¬ 
ρούν στη διοίκηση, παρακολούθηση και έλεγχο κατα¬ 
σκευής των έργων. 

γ. Γ ραφείο Ποιοτικού Ελέγχου, για όλα τα θέματα ελέγ¬ 
χου ποιότητας των χρησιμοποιουμένων στα έργα υλικών 
και του ποιοτικού ελέγχου των κατασκευών. 

δ. Γ ραφείο Διοικητικού - Οικονομικού, για όλα τα διοι¬ 
κητικά και οικονομικά θέματα του τμήματος. 

Άρθρο 4 

Προϊστάμενοι Υπηρεσίας, Τμημάτων και Γ ραφείων. 

1. Της «ΕΥΔΕ-ΑΥΤΟΚΙΝΗΤΟΔΡΟΜΟΣ ΠΑΘΕ», των Τμη¬ 
μάτων και Γ ραφείων, πρόί'στανται υπάλληλοι ΠΈ. Πολιτι¬ 
κοί Μηχανικοί και Τοπογράφοι Μηχανικοί και του Τμήμα¬ 
τος και Γ ραφείων Διοικητικού - Οικονομικού προΐσταται 
υπάλληλος ΠΈ. Σχολώνπου προβλέπεταινα πληρούν θέ¬ 
σεις αντίστοιχου κλάδου μόνιμου προσωπικού της Γενι¬ 
κής Γραμματείας Δημοσίων Έργων. 

Ο ορισμός των ανωτέρω προϊσταμένων γίνεται σύμφω¬ 
να με τις κάθε φορά ισχύουσες σχετικές διατάξεις. 

Των Γ ραφείων Ποιοτικού Ελέγχου των ΤΚΕ της «ΕΥΔΕ- 
ΑΥΤΟΚΙΝΗΤΟΔΡΟΜΟΣ ΠΑΘΕ» μπορεί να προΐστανται 
και υπάλληλοι του κλάδου ΠΕ Χημικών - Μηχανικών. 

2. Ο Προϊστάμενος της «ΕΥΔΕ-ΑΥΤΟΚΙΝΗΤΟΔΡΟΜΟΣ 
ΠΑΘΕ», Υπηρεσία που είναι Κεντρική σε επίπεδο Διεύ¬ 
θυνσης και ασκεί τις αρμοδιότητες για την εκπόνηση με¬ 
λετών και κατασκευή των έργων της Προϊσταμένης Αρ¬ 
χής, σύμφωνα με τις διατάξεις του παρόντος διατάγμα¬ 
τος, συμμετέχει στα αρμόδια τμήματα του Συμβουλίου 
Δημοσίων Έργων, κατασκευών και μελετών, που η σύν¬ 
θεσή τους καθορίζεται με τις διατάξεις του άρθρου 5 της 
αριθ. 80855/5439/6-8-92 απόφαση των Υπουργών Προε¬ 
δρίας της Κυβέρνησης και Περιβάλλοντος, Χωροταξίας 
και Δημοσίων Έργων (ΦΕΚ 573/Β ), ως μέλος και ειση¬ 
γητής για τα θέματα της «ΕΥΔΕ-ΑΥΤΟΚΙΝΗΤΟΔΡΟΜΟΣ 
ΠΑΘΕ», του με στοιχείο γ της παραγράφου 2 του άρθρου 
5 της ανωτέρω απόφασης τμήματος Μελετών και του με 
στοιχείο δ της παραγράφου 3 του αυτού άρθρου 5 τμή¬ 
ματος Κατασκευών, αναπληρούμενος σύμφωνα με τις 
διατάξεις αυτές. Επίσης με την αυτή ιδιότητα μετέχει 
στην Επιτροπή επιλογής Μελετητών. 

3. Τον Προϊστάμενο της «ΕΥΔΕ-ΑΥΤΟΚΙΝΗΤΟΔΡΟΜΟΣ 
ΠΑΘΕ» απουσιάζοντα ή κωλυόμενο αναπληρώνει ο Προϊ¬ 
στάμενος Τμήματος Κατασκευών και σε περίπτωση που 
και αυτός απουσιάζει ή κωλύεται ο Προϊστάμενος Τμήμα¬ 
τος Μελετών. 

4. Τον Προϊστάμενο του Τμήματος Κατασκευών της 
Προϊσταμένης Αρχής απουσιάζοντα ή κωλυόμενο ανα¬ 
πληρώνει ο Προϊστάμενος του Τμήματος Μελετών ή ο 
Προϊστάμενος του Τμήματος Προγραμματισμού. 

5. Τον Προϊστάμενο του Τμήματος Μελετών ή του Τμή¬ 
ματος Προγραμματισμού απουσιάζοντα ή κωλυόμενο, 
αναπληρώνει αντίστοιχα ο Προϊστάμενος του αντίστοι¬ 
χου άλλου τμήματος. 

6. Τον Προϊστάμενο του Τμήματος Κατασκευών Έργων 
που ασκεί τις αρμοδιότητες της Διευθύνουσας Υπηρε¬ 
σίας απουσιάζοντα ή κωλυόμενο αναπληρώνει ο Προϊ¬ 
στάμενος του Γραφείου Κατασκευών. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 5 

Προδιαγραφές - Κανονισμοί Έργων - Πρότυπα 

Συμβατικά Τεύχη και Προτυποποίηση Μελετών. 

Στις περιπτώσεις που διαπιστώνεται έλλειψη ή ανάγκη 
αναθεώρησης προδιαγραφών ή κανονισμών αναγκαίων 
για την ποιοτική, άρτια και έγκαιρη προώθηση των μελε¬ 
τών και έργων αρμοδιότητας ΕΥΔΕ - «ΑΥΤΟΚΙΝΗΤΟΔΡΟ¬ 
ΜΟΣ ΠΑΘΕ» επιτρέπεται με ευθύνη της ΕΥΔΕ η σύνταξη 
προδιαγραφών, κανονισμών, πρότυπων συμβατικών τευ¬ 
χών και προτυποποίηση μελετών που εγκρίνονται με από¬ 
φαση του Υπουργού ΠΕ.ΧΩ.Δ.Ε., σύμφωνα με τις κείμε¬ 
νες σχετικές διατάξεις. 

Άρθρο 6 

Θέσεις προσωπικού και στελέχωση Υπηρεσίας. 

1. Οι θέσεις προσωπικού της ΕΥΔΕ καθορίζονται σε 
τριακόσιες (300) υπαλλήλους και κατανέμονται κατά κλά¬ 
δους και κατηγορίες στις ακόλουθες ειδικότητες: 


ΚΑΤΗΓΟΡΙΑ Π.Ε. 

ΘΕΣΕΙΣ 

Πολιτικών Μηχανικών 

80 

Αρχιτεκτόνων Μηχανικών 

3 

Μηχανολόγων Ηλεκτρ/γων Μηχ/κων 

9 

Τοπογράφων Μηχ/κων 

30 

Χημικών Μηχανικών 

7 

Πληροφορικής 

4 

Διοικητικού - Οικονομικού 

10 

Γεωλόγων 

8 

Γεωπόνων 

5 

ΚΑΤΗΓΟΡΙΑ ΤΈ. 

ΘΕΣΕΙΣ 

Τεχνολογικών Εφαρμογών 

36 

Διοικητικού - Λογιστικού 

15 

Πληροφορικής 

8 

Τεχνολογίας Γεωπονίας 

2 

ΚΑΤΗΓΟΡΙΑ ΔΈ. 

ΘΕΣΕΙΣ 

Τεχνικού 

38 

Προσωπικού Η/Υ 

15 

Διοικητικού - Λογιστικού 

20 

ΚΑΤΗΓΟΡΙΑ ΥΈ. 

ΘΕΣΕΙΣ 

Βοηθητικού Προσωπικού (Επιμελητών) 

6 

Φυλάκων - Νυχτοφυλάκων 

2 

Προσωπικού Καθαριότητας 

10 

ΣΥΝΟΛΟ 

300 


2. Η στελέχωση της «ΕΥΔΕ-ΑΥΤΟΚΙΝΗΤΟΔΡΟΜΟΣ ΠΑ¬ 
ΘΕ» γίνεται με μόνιμους ή με σύμβαση υπαλλήλους που 
υπηρετούν στις Υπηρεσίας της Γενικής Γραμματείας Δη¬ 
μοσίων Έργων, με αποσπάσεις υπαλλήλων από άλλους 
φορείς του δημοσίου τομέα που σχετίζονται με την κατα¬ 
σκευή ή τη χρήση των έργων και όταν δεν υπάρχουν αντί¬ 
στοιχες ειδικότητες ή δεν μπορεί να διατεθεί προσωπικό 
αναλογών προσόντων, με ειδικό επιστημονικό προσω¬ 
πικό απαιτουμένων ειδικοτήτων, που προσλαμβάνεται 
σύμφωνα με τις ισχύουσες σχετικές διατάξεις. 

Άρθρο 7 

Ανάθεση καθηκόντων συμβούλων. 

Στην «ΕΥΔΕ- ΑΥΤΟΚΙΝΗΤΟΔΡΟΜΟΣ ΠΑΘΕ» επιτρέπε¬ 
ται η ανάθεση σύμφωνα με τις εκάστοτε κείμενες διατά¬ 
ξεις Εθνικής και Κοινοτικής Νομοθεσίας, καθηκόντων 
Συμβούλων οποιοσδήποτε ειδικότητας (τεχνικού, οικονο¬ 
μικού, διοίκησης, διαχείρισης, οργάνωσης κ.λπ.) σε ημε¬ 
δαπά ή αλλοδαπά φυσικά ή νομικά πρόσωπα. 


Άρθρο 8 

Μεταβατικές Διατάξεις. 

Οι διαδικασίες μεταβίβασης αρμοδιοτήτων στην «ΕΥ- 
ΔΕ- ΑΥΤΟΚΙΝΗΤΟΔΡΟΜΟΣ ΠΑΘΕ» για θέματα μελετών 
και κατασκευής των έργων του παρόντος διατάγματος, 
που μέχρι σήμερα ασκούνται από άλλες υπηρεσίες πρέ¬ 
πει να έχουν ολοκληρωθεί εντός εξαμήνου, το αργότερο, 
από τη δημοσίευση του παρόντος. 

Άρθρο 9 

Καταργούμενες Διατάξεις. 

Από της ισχύος του παρόντος Προεδρικού Διατάγμα¬ 
τος καταργούνται τα Π.Δ. 193/1995 (ΦΕΚ ΙΟΙ/Α') και 
65/1997 (ΦΕΚ60/Α'). 

Άρθρο 10 
Ισχύς. 

Η ισχύς του Προεδρικού Διατάγματος αυτού αρχίζει 
από τη δημοσίευσή του στην Εφημερίδα της Κυβερνή- 
σεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση 
του παρόντος Προεδρικού Διατάγματος. 

Αθήνα, 14 Μαρτίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΚΩΝ. ΛΑΛΙΩΤΗΣ 
-Φ- 

Μεταφορά Θεραπευτηρίου Χρονιών Παθήσεων Ν.Π.Δ.Δ. 
από το Νομό Ημαθίας στο Νομό Κορινθίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 του Ν. 2082/92 «Περί 
αναδιοργάνωσης της Κοινωνικής Πρόνοιας και καθιέρω¬ 
σης νέων θεσμών Κοινωνικής Προστασίας» (ΦΕΚ 158/Α'). 

2. Το άρθρο 29Α'του Ν. 1558/85 όπως προσετέθη με . 
το άρθρο 27 του Ν.2081/92 (ΦΕΚ 154/Α') και τροποποιή¬ 
θηκε μετηνπαρ. 2α του άρθρου 1 του Ν. 2469/97 (ΦΕΚ 
38/Α'), με το οποίο καθορίζεται έλεγχος των δαπανών που 
προκαλούν οι κανονιστικές διοικητικές πράξεις. 

3. Τις διατάξεις του άρθρου 20 του Ν. 2503/97 (ΦΕΚ 107/ 
Α') «Διοίκηση, Οργάνωση, Στελέχωση της περιφέρειας, 
ρύθμιση θεμάτων για την Τοπική Αυτοδιοίκηση και άλλες 
διατάξεις». 

4. Την απόφαση του Πρωθυπουργού και Υπουργού 
Εσωτερικών, Δημόσιας Διοίκησης και Αποκέντρωσης 
ΔΙΔΚ/Φ.1/8211 (ΦΕΚ198/Β') «Ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης 
και Αποκέντρωσης». 

5. Την αριθμ. 11017147/1239/0006/4.10.96 (ΦΕΚ 922/Β') 
απόφαση του Πρωθυπουργού και Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

6. Το γεγονός ότι, από τις διατάξεις του παρόντος Προ¬ 
εδρικού Διατάγματος, ως προκύπτει από την αριθ. 
3423/9.7.99 Οικονομική Έκθεση, δεν προκαλείται επιπλέ¬ 
ον δαπάνη σε βάρος του Κρατικού Προϋπολογισμού, δε¬ 
δομένου ότι το μεταφερόμενο Νομικό Πρόσωπο δεν λει¬ 
τούργησε ποτέ. 

7. Την αριθ. 463/1999 Γνωμοδότηση του Συμβουλίου 
της Επικράτειας, με πρόταση του Υπουργού Υγείας και 
Πρόνοιας και των Υφυπουργών Εσωτερικών, Δημόσιας 
Διοίκησης και Αποκέντρωσης και Οικονομικών, αποφασί¬ 
ζουμε: 

Άρθρο Μόνο 

Το Θεραπευτήριο Χρονιών Παθήσεων Ημαθίας 
Ν.Π.Δ.Δ., που ιδρύθηκε με το Π.Δ/γμα 380/90 (ΦΕΚ 150τ. 
Α'), μεταφέρεται στο Νομό Κορινθίας, με την ονομασία 
«Θεραπευτήριο Χρονιών Παθήσεων Κορινθίας». 

Στον Υπουργό Υγείας και Πρόνοιας αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 10 Μαρτίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΛΕΩΝΙΔΑΣ ΤΖΑΝΗΣ ΝΙΚΟΣ ΧΡΙΣΤΟΔΟΥΛΑΚΗΣ 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

ΛΑΜΠΡΟΣ ΠΑΠΑΔΗΜΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 104 
Τροποποίηση του Π.Δ. 24/1997 «Ιεραρχία, καταστάσεις 
και εξέλιξη των αξιωματικών της Ελληνικής Αστυνο¬ 
μίας» (ΦΕΚ 29/Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. δ’, στ’ και θ’ 
του Ν. 1481/1984 «Οργανισμός Υπουργείου Δημόσιας 
Τάξης» (ΦΕΚ 152/Α'), όπως αντικαταστάθηκε με το άρθρο 
1 παρ. 1 του Ν. 1590/1986 (ΦΕΚ49/Α'). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137/Α'), το 
οποίο προστέθηκε με το άρθρο 27 του Ν. 2081/1992 (ΦΕΚ 
154/Α') και αντικαταστάθηκε με το άρθρο 1 του Ν. 
2469/1997 (ΦΕΚ38/Α'). 

3. Τις διατάξεις του Π.Δ. 137/1986 «Συγκρότηση της 
Γενικής Γραμματείας Δημόσιας Τάξης σε Υπουργείο Δη¬ 
μόσιας Τάξης» (Α' 51). 

4. Τις διατάξεις του Π.Δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργεί¬ 
ων Προεδρίας της Κυβέρνησης και Δημόσιας Τάξης» (Α' 
36). 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού. 

6. Την αριθ. 72/2000 γνωμοδότηση του Συμβουλίου της 
Επικράτειας, ύστερα από πρόταση του Υπουργού Δημό¬ 
σιας Τάξης, αποφασίζουμε: 


Άρθρο 1 

Η περίπτωση γ’ της παραγράφου 1 του άρθρου 29 του 
Π.Δ. 24/1997 αντικαθίστανται ως εξής: 

« γ. Οι Αστυνομικοί Διευθυντές, Ταξίαρχοι και Υποστρά¬ 
τηγοι, διατηρητέοι ή ευδοκίμως τερματίσαντες τη στα¬ 
διοδρομία τους ή αποστρατευτέοι ή προακτέοι ή μη προ¬ 
ακτέοι. 

Διατηρητέοι κρίνονται οι Αστυνομικοί Διευθυντές που 
αξιολογούνται με βαθμό τουλάχιστον εννέα (9) σε όλα τα 
ουσιαστικά προσόντα και οι Ταζίορχοι και Υποστράτηγοι 
που αξιολογούνται με απόλυτο βαθμό δέκα (10) σε όλα τα 
ουσιαστικά προσόντα. 

Ευδοκίμως τερματίσαντες τη σταδιοδρομία τους κρίνο- 
νται αυτοί που αξιολογούνται με βαθμό τουλάχιστον επτά 
(7) σε όλα τα ουσιαστικά προσόντα. 

Αποστρατευτέοι κρίνονται αυτοί που δεν αξιολογούνται 
με βαθμό τουλάχιστον επτά (7) σε όλα τα ουσιαστικά προ¬ 
σόντα. 

Προακτέοι κρίνονται αυτοί που αξιολογούνται σε όλα τα 
ουσιαστικά προσόντα με τον απαιτούμενο βαθμό για την 
κρίση τους ως διατηρητέων και επιπλέον διαθέτουν τα 
ακόλουθα προσόντα: 

(1) Ευρεία διοικητική και επιτελική πείρα και ικανότητα 
που εγγυάται ότι θα ανταποκριθούν απόλυτα στα καθή¬ 
κοντα οποιοσδήποτε διοικητικής ή επιτελικής θέσης, που 
προβλέπεται για τον ανώτερο βαθμό. Η ως άνω διοικητι¬ 
κή και επιτελική πείρα συνάγεται από την άσκηση διοίκη¬ 
σης και επιτελικών καθηκόντων σε υπηρεσίες του Υπουρ¬ 
γείου Δημόσιας Τάξης. 

(2) Γενικότερη επαγγελματική μόρφωση, που συνάγε¬ 
ται από την όλη σταδιοδρομία τους ως αξιωματικών και ει¬ 
δικότερα από την ευδόκιμη αποφοίτησή τους από τις 
επαγγελματικές Σχολές της Αστυνομικής Ακαδημίας και 
την επίδοσή τους σ' αυτές. Η Πανεπιστημιακή μόρφωση, 
η γνώση ξένων γλωσσών και η ευδόκιμη αποφοίτηση από 
τις επαγγελματικές Σχολές των Ενόπλων Δυνάμεων είναι 
ενισχυτικά προσόντα. Το πτυχίο ανωτάτου εκπαιδευτικού 
ιδρύματος λαμβάνεται υπόψη, εφόσον αυτό δεν αποτέ- 
λεσε προϋπόθεση ονομασίας τους σε αξιωματικούς. 

Μη προακτέοι κρίνονται αυτοί που δε διαθέτουν τα 
απαιτούμενα για προαγωγή προσόντα. 

Η κρίση ως προακτέων ή μη προακτέων γίνεται μόνο 
προκειμένου να πληρωθούν κενές οργανικές θέσεις στον 
ανώτερο βαθμό. Προακτέοι κρίνονται, κατά τη σειρά αρ¬ 
χαιότητας τους, τόσοι αξιωματικοί, όσες και οι κενές ορ¬ 
γανικές θέσεις, μη προακτέοι δε, οι αξιωματικοί που είναι 
αρχαιότεροι του τελευταίου προακτέου». 

Άρθρο 2 

1. Η παράγραφος 1 του άρθρου 35 του Π.Δ. 24/1997 
αντικαθίσταται ως ακολούθως: 

«1. Το συμβούλιο κρίσης Αντιστρατήγων Αστυνομίας εί¬ 
ναι αρμόδιο γιατις κρίσεις των Αντιστράτηγων καιτις επα- 
νακρίσεις των Ταξιάρχων». 

2. Η παράγραφος 1 του άρθρου 54 του Π.Δ. 24/1997 
αντικαθίστανται ως ακολούθως: 

«1. Οι αξιωματικοί μέχρι και το βαθμό του Ταξιάρχου 
που κρίνονται δυσμενώς από τα αρμόδια συμβούλια, δι¬ 
καιούνται, εντός ανατρεπτικής προθεσμίας τριάντα (30) 
ημερών από της κοινοποιήσεως σ' αυτούς των πρακτικών 
των συμβουλίων, να προσφύγουν στα αρμόδια δευτερο¬ 
βάθμια συμβούλια προς επανάκριοη, εκθέτοντας τους 

λόγους που συντρέχουν για την ευμενέστερη κρίση 
τους». 

3. Η παράγραφος 1 του άρθρου 55 του Π.Δ. 24/1997 
αντικαθίστανται ως ακολούθως: 

«1. Οι προσφυγές των άρθρων 53 και 54 του παρόντος 
παραπέμπονται στα δευτεροβάθμια συμβούλια, τα οποία 
συνέρχονται εκτάκτως εντός έτους από την ημερομηνία 
παραπομπής προς εξέταση τους και αποφασίζουν επ’ αυ¬ 
τών οριστικά». 

“Αρθρο 3. 

Μεταβατικές - καταργούμενες διατάξεις 

1. Οι εκκρεμείς, κατά την έναρξη ισχύος του παρόντος 
διατάγματος, προσφυγές των Υποστρατήγων εξετάζο¬ 
νται από το συμβούλιο κρίσης Αντιστρατήγων. 

2. Οι διατάξεις της παραγράφου 2 του άρθρου 17 του 


Π.Δ. 24/1997 (Α' 29), όπως αυτή αντικαταστάθηκε με το 
άρθρο 1 του Π.Δ. 36/1998 (Α'40) και οι διατάξεις της πα¬ 
ραγράφου 3 του άρθρου 58 του Π.Δ. 24/1997 (Α'29) κα- 
ταργούνται. 

“Άρθρο 4. 

Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 15 Μαρτίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΜΙΧΑΗΛ ΧΡΥΣΟΧΟΪΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.βΐ. 9γ 
β-ΙΠ3ίΙ: ννθβΓΤΙ38ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































